### BOSNA I HERCEGOVINA

FEDERACIJA BiH, KANTON SARAJEVO, OPĆINA ILIDŽA

***JU”PETA OSNOVNA ŠKOLA” S O K O L O V I Ć I***

*71210 ILIDŽA, UMIHANE ČUVIDINE 58, tel/fax ++387(0)33 5l5 177, 515 571*

Na osnovu člana 17.stav 2. Pravilnika s kriterijima za prijem radnika u radni odnos u osnovnim školama kao javnim ustanovama na području Kantona Sarajevo (Sl.N. KS: 12/22, 22/22), Rješenja direktora škole o imenovanju Konkursne komisije JU„Peta osnovna skola“ Sokolovici-Ilidza na mandatni period od četiri godine, broj: 01-2-411/22 od 31.05.2022.godine, na 1. (prvoj) redovnoj - konstituirajućoj sjednici održanoj dana **13.06.2022. godine**, Konkursna komisija JU„Pete osnovne skole“ Sokolovici-Ilidza donosi,

P O S L O V N I K

# o radu Konkursne komisije *na mandatni period od četiri godine*

1. **OPĆE ODREDBE**

# Član 1. (Uvodni dio)

(1) Ovim Poslovnikom uređuje se formiranje, način rada i aktivnosti Konkursne komisije, koja je je imenovana Rješenjem direktora škole o imenovanju Konkursne komisije JU„Petea osnovna skola“ Sokolovici-Ilidza na mandatni period od četiri godine, broj: 01-2-411/22 od 31.05.2022.godine ( u daljem tekstu: Komisija), a čije su odredbe usklađene sa Pravilnikom s kriterijima za prijem radnika u radni odnos u osnovnim školama kao javnim ustanovama na području Kantona Sarajevo (Sl.N. KS: 12/22, 22/22) i Pravilnikom o radu , te će se primjenjivati u JU„Peta osnovna skola“ Sokolovici-Ilidza (u daljem tekstu: škola).

# FORMIRANJE KOMISIJE, UVJETI ZA IMENOVANJE I NAKNADA ZA OBAVLJENI RAD

**Član 2.**

# (Način formiranja i razrješenja Komisije)

1. Konkursna komisija JU„Peta osnovna skola“Sokolovici-Ilidza formira se u skladu sa članom 17. Pravilnika s kriterijima za prijem radnika u radni odnos u osnovnim školama kao javnim ustanovama na području Kantona Sarajevo (Sl.N. KS: 12/22, 22/22) i odredbama Pravilnika o radu Škole.
2. Direktor škole rješenjem imenuje i razrješava Konkursnu komisiju, koju čine tri člana:

sindikalni povjerenik ili lice koje on ovlasti da umjesto njega bude ovlašteni predstavnik Sindikata i dva člana iz reda radnika škole, koje predlaže direktor.

# Član 3.

**(Imenovanje rukovodstva Komisije i trajanje mandata)**

1. Konkursna komisija JU Osnovne škole „Vrhbosna“ Sarajevo ima predsjednika i zamjenika predsjednika koji se biraju većinom glasova članova Komisije na konstituirajućoj prvoj sjednici, te donose poslovnik o radu.
2. Mandat Komisije traje četiri godine od dana imenovanja.

# Član 4.

**(Uvjeti za imenovanje članova Konkursne Komisije)**

1. Članovi Komisije moraju imati najmanje isti stepen stručne spreme koja se traži javnim konkursom , kao i kandidat za čiji je prijem u radni odnos objavljen konkurs. Ukoliko direktor nema mogućnost imenovanja radnika koji imaju isti stepen stručne spreme, može angažovati i radnike iz druge škole.
2. Članovi Komisije u svom radu moraju biti nezavisni i nepristrasni, te se pridržavati načela javnosti i zakonitosti.
3. Konkursnoj komisiji pripada naknada za rad u skladu sa posebnom odlukom ministra/ice.

# SJEDNICE KOMISIJE

**Član 5. (Održavanje sjednica)**

1. Sjednice Komisije održavaju se po potrebi, nakon raspisanog konkursa, a odluke se donose većinom glasova članova Komisije.
2. Sastanku su obavezni prisustvovati svi članovi Komisije, a u slučaju opravdane spriječenosti jednog od članova u trenutku ili neposredno prije početka trajanja konkursa, imenuje se zamjenski član od strane direktora škole, odnosno po ovlaštenju Sindikalnog povjerenika, ukoliko je ovlašteni predstavnik, član koji nedostaje u sazivu.

# Član 6. (Sazivanje sjednica)

1. Sjednicu Komisije saziva predsjednik, a u njegovoj odsutnosti zamjenik predsjednika.
2. Navedena sjednica se saziva na inicijativu direktora škole ili na inicijativu ostalih članova.

# AKTIVNOSTI KOMISIJE

**Član 7.**

# (Aktivnosti i rad Konkursne komisije)

1. Komisija otvara i pregleda sve pristigle prijave i dostavljenu dokumentaciju, utvrđuje njihovu potpunost i blagovremenost, što zapisnički konstatuje.
2. Svi članovi Komisije, osim članova Komisije iz stava (3) člana ovog Pravilnika, potpisuju Izjavu o nepostojanju sukoba interesa, koji podrazumijeva obavezu izuzeća iz rada Komisije.
3. Član Komisije će odmah, a najkasnije dva dana od dana saznanja za razloge izuzeća zatražiti izuzeće u radu Komisije, ukoliko je srodnik nekog od prijavljenih kandidata u pravoj ili pobočnoj liniji do četvrtog stepena i u tazbinskoj liniji do drugog stepena, za to radno mjesto.
4. O zahtjevu za izuzeće iz stava (1) ovog člana direktor donosi odluku, najkasnije tri dana od dana podnošenja zahtjeva i istovremeno imenuje zamjenskog člana Komisije.
5. U skladu sa kriterijima za bodovanje utvrđenim Pravilnikom sa kriterijima za prijem radnika u radni odnos u osnovnim školama kao javnim ustanovama na području Kantona Sarajevo, njegovim izmjenama i dopunama, Komisija vrši bodovanje kandidata koji ispunjavaju uslove konkursa i utvrđuje bodovnu/e rang- listu/e na obrascima za bodovanje kandidata (Bodovna rang-lista nastavnika, stručnih saradnika i saradnika i Bodovna rang-lista radnika za obavljanje drugih poslova u školi).
6. Komisija Bodovnu rang-listu nastavnika, stručnih saradnika i saradnika, odnosno Bodovnu rang-listu radnika za obavljanje drugih poslova u školi objavljuje na oglasnoj ploči škole i na službenoj internet stranici škole, kao i revidiranu/revidirane Bodovnu/e rang-listu/e nastavnika, stručnih saradnika i saradnika, odnosno Bodovnu/e rang-listu/e radnika za obavljanje drugih poslova u školi te ih, zajedno sa završnim izvještajem o svom radu, koji sadrži sve materijale proistekle u njenom radu, dostavlja direktoru na daljnje postupanje.
7. Komisija je obavezna od dana zatvaranja javnog konkursa svoje poslove i zadatke okončati najkasnije u sljedećim rokovima:
8. u roku od 10 dana kada je broj prijava 1-200;
9. u roku od 12 dana kada je broj prijava 201-400;
10. u roku od 14 dana kada je broj prijava 401-600;
11. u roku od 16 dana kada je broj prijava 601-800;
12. u roku od 18 dana kada je broj prijava 801-1000 i
13. u roku od 20 dana kada je broj prijava preko 1000.
14. Sekretar škole je dužan Komisiji osigurati sve propise relevantne za konkursnu proceduru.

# Član 8.

**(Zaštita života i zdravlja članova Konkursne Komisije)**

(1) Ukoliko u vrijeme proglašenog vanrednog stanja, stanja nesreće, pandemije ili epidemije zaraznih bolesti član Konkursne komisije nije u mogućnosti učestvovati u radu iste, Komisija donosi odluku da taj član

Komisije svoje poslove obavlja online od kuće.

# ZAPISNIK SA SJEDNICE

1. Sa sjednica Komisije vodi se zapisnik.

# Član 9. (Vođenje zapisnika)

1. Zapisnik vodi zapisničar koji se bira iz reda Komisije na 1.(prvoj) redovnoj- konstituirajućoj sjednici.
2. Zapisnik se vodi u elektronskom obliku, te se printa u dva primjerka, na koji se naznačava datum, dan i vrijeme održavanja sjednice i potpisuju ga svi članovi Komisije.

# PRIJELAZNE I ZAVRŠNE ODREDBE

**Član 10.**

# (Stupanje na snagu)

1. Ovaj Poslovnik stupa na snagu danom usvajanja, na 1. (prvoj) redovnoj- konstituirajućoj sjednici Komisije.
2. Ostali kriteriji, procedure i postupci koji nisu uređeni ovim Poslovnikom, regulišu se Pravilnikom s kriterijima za prijem radnika u radni odnos u osnovnim školama kao javnim ustanovama na području

Kantona Sarajevo (Sl.N. KS: 12/22, 22/22), njegovim izmjenama i dopunama i instrukcijama u vezi s tim.

# Član 11. (Izmjene i dopune)

(1) Izmjene i dopune Poslovnika vrši Komisija većinom glasova svih članova po načinu i postupku predviđenom za njegovo donošenje.

Sarajevo, dana 15.06.2023. godine PREDSJEDNIK KONKURSNE KOMISIJE

Alma Muratovic

*DOSTAVITI:*

* *U prilogu konkursne dokumentacije*
* *Oglasna ploča Škole/web stranica*
* *Arhiv /Poslovnici*